Rino Serra/Le fior dël mal/149


I. Suplement a "Le fior dël mal" 
I
A TEODÒR ËD BANVIL 
1842 

It l'has ambrancà la Dea për ij cavej 
E con tanta fòrsa che mi i l'hai scambiate 
Për un rufian che soa morosa sta a bate, 
Con motoben dëspresi e con tut sò vorèj. 

Con euj ciàir e pien dël feu 'd la primissia, 
A tò asi it l'has butà l'orgheuj d'architet 
Ant le costrussion doa l'ardiment coret 
A fà vëdde për da bin toa perissia. 

Poeta, nòstr sangh da ògni pòro a peul seurte però; 
La ròba dël sentàur che për asar varda 'n pò, 
A cambia un rì funerari minca ven-a, 

L'é stàita tre vòte tensùa an bave sutij 
Ëd coj vendicativ e tòst mostruos retij 
Che 'l pcit Ercul a strangolava 'n cun-a? 

Rino Serra
Leteratura piemontèisa
Baudelaire